Okresná prokuratúra Martin 
Vajanského nám. 1, 036 80 Martin 1 	

Sp. zn. : 3 Pv 468/12/5506	Martin, 28.1.2013
EEČ : 2-40-20-2013

U Z N E S E N I E

Trestná vec:	obvinený XXXXX a spol.  
Prečin:	

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
Obsahom zmieru je:
Obvinení XXXXX a XXXXX a poškodený XXXXX uzavreli dňa XXXXX pred probačným a mediačným úradníkom na Okresnom súde v Martine dohodu o zmieri, v rámci ktorej obvinení poškodenému uhradili nimi spôsobenú škodu vo výške 100,- EUR.
Dňa 08.01.23013 obvinený XXXXX zložil na účet Okresnej prokuratúry v Martine peňažnú sumu vo výške 80-EUR, dňa 08.01.2013 obvinený XXXXX zložil na účet Okresnej prokuratúry v Martine peňažnú sumu vo výške 80-EUR, obe sumy určené pre všeobecne prospešné účely, pričom obvinení určila adresáta peňažnej sumy Detský domov v Martine, 036 01 XXXXX, ul. Hviezdoslavova č.  62, sponzorský účet, číslo účtu: XXXXX Z uvedenej sumy 50 % patrí štátu na peňažnú pomoc obetiam trestnej činnosti podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom XXXXX pod spisovou značkou XXXXX
pretože dňa XXXXX, v lyžiarskom stredisku Snowland, po vzájomnej dohode prišli ku zaparkovanému a uzamknutému osobnému motorovému vozidlu značky XXXXX, v hodnote cca 1500,-€, ktorého výlučným vlastníkom je XXXXX, XXXXX a v úmysle používať vozidlo na prechodnú dobu, skalou rozbili bočné sklo na zadných ľavých dverách, obv. XXXXX vnikol do vozidla na miesto vodiča, odstránil plastový kryt káblov spínacej skrinky pod volantom, káble vytiahol, na to boli obvinení vyrušení vlastníkom vozidla a z miesta činu ušli smerom do hory, obvinení svojím konaním spôsobili poškodenému XXXXX škodu na vozidle vo výške cca 100, -€ . 

Odôvodnenie: 
	Uznesením povereného XXXXX zo dňa 16.09.2012, bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. vznesené obvinenie XXXXX, nar. XXXXX  a obv. XXXXX, nar. XXXXX, pre prečin neoprávneného používania cudzieho motorového vozidla formou spolupáchateľstva v štádiu pokusu podľa § 20, § 14 ods. 1, § 216 ods. 1 Trestného zákona  na skutkovom základe uvedenom vo výrokovej časti tohto uznesenia. V ďalšom konaní bol skutok posudzovaný ako prečin neoprávneného používania cudzieho motorového vozidla formou spolupáchateľstva podľa § 20, § 216 ods. 1, ods. 2 písm. d/  Trestného zákona.
Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor  so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu  a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
Po preskúmaní predmetného spisového materiálu konštatujem, že obv. XXXXX  a obv. XXXXX sa vo svojich výpovediach ku skutku, ktorý sa im kladie za vinu, priznali a po poučení o možnosti uzavretia zmieru vyjadrili s týmto alternatívnym spôsobom ukončenia trestného stíhania súhlas. Poškodený XXXXX taktiež vyslovil s vyššie uvedeným spôsobom ukončenia trestného stíhania súhlas.
Pre prečin neoprávneného používania cudzieho motorového vozidla podľa  § 216 ods. 1, ods. 2 Trestného zákona  Trestný zákon umožňuje uložiť trest odňatia slobody na jeden rok až päť rokov. 

Obvinení XXXXX a XXXXX a poškodený XXXXX uzavreli dňa XXXXX pred probačným a mediačným úradníkom na Okresnom súde v Martine dohodu o zmieri, v rámci ktorej obvinení poškodenému uhradili nimi spôsobenú škodu vo výške 100,- EUR.

	Dňa 08.01.2013 obvinený XXXXX zložil na účet Okresnej prokuratúry XXXXX peňažnú sumu vo výške 80-EUR, určenú pre všeobecne prospešné účely. 
Dňa 08.01.2013 obvinený XXXXX zložil na účet Okresnej prokuratúry  XXXXX peňažnú sumu vo výške 80-EUR, určenú pre všeobecne prospešné účely. 

Poškodený spolu s obvinenými pri uzatváraní zmieru uviedli, že súhlasia s výškou stanovenej sumy určenej na všeobecne prospešné účely, ktorú obvinení zložili na účet Okresnej prokuratúry v Martine.
Predmetná suma je primeraná závažnosti spáchaného trestného činu.
          
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinených a na ich osobné a majetkové pomery, som dospela k záveru, že takýto spôsob rozhodnutia je dostačujúci.  
Na základe uvedených skutočností som rozhodla tak, ako je to uvedené  vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nora Podoláková
prokurátorka